Source: https://www.szcoportal.sk/33/priklad-k-dani-vyberanej-zrazkou-a-uprava-zd-podla-17-ods-3-pism-a-zakona-o-dani-z-prijmov-uniqueidmRRWSbk196FPkyDafLfWAE1d2WUUfDAbWcKjvLah3hUhfru4f09cPw/
Timestamp: 2019-01-23 22:44:51+00:00

Document:
Príklad k dani vyberanej zrážkou a úprava ZD podľa § 17 ods. 3 písm. a) zákona o dani z príjmov | SZČO online
Príklad k dani vyberanej zrážkou a úprava ZD podľa § 17 ods. 3 písm. a) zákona o dani z príjmov
16.7.2018, Ing. Peter Horniaček, Zdroj: Verlag Dashöfer
1.5.4.2 Príklad k dani vyberanej zrážkou a úprava ZD podľa § 17 ods. 3 písm. a) zákona o dani z príjmov
Do základu dane sa nezahŕňa daň vyberaná zrážkou, pri ktorej je splnená daňová povinnosť alebo pri ktorej daňovník nevyužil možnosť odpočítať daň vyberanú zrážkou ako preddavok na daň v nadväznosti na § 17 ods.3 písm. a) ZDP. V prípade tuzemských daňovníkov je takmer vo všetkých prípadoch príjmov zdaňovaných zrážkovou daňou platiteľom, ktoré sú uvedené v § 43 ZDP, daňová povinnosť vysporiadaná. Výnimku tvoria len príjmy z podielových listov dosiahnuté z ich vyplatenia (vrátenia), u ktorých sa daň vyberaná zrážkou platiteľom považuje za preddavok na daň, ktorý si môže daňovník ako príjemca započítať na výslednú daňovú povinnosť v podanom daňovom priznaní.
Všeobecne o dani vyberanej zrážkou:
Vyberanie dane zrážkou je osobitným spôsobom vyberania dane z príjmov, pri ktorom povinnosť vybratia dane je na platiteľovi dane, ktorý vypláca plnenie podliehajúce dani vyberanej zrážkou daňovníkovi (príjemcovi), po znížení o zrazenú daň. Príjmy podliehajúce zrážkovej dani sú taxatívne vymenované v § 43 ZDP.
Platiteľ príjmov vyberaných zrážkou má povinnosť odviesť daň správcovi dane najneskôr do 15.dňa každého mesiaca za predchádzajúci kalendárny mesiac, ak správca dane na žiadosť platiteľa neurčí inak. Súčasne má platiteľ voči správcovi dane povinnosť doručiť v tej istej lehote oznámenie o zrazení a odvedení dane vyberanej zrážkou, s výnimkou nepeňažných plnení, ktoré poskytol držiteľ poskytovateľovi zdravotnej starostlivosti, jeho zamestnancovi alebo zdravotníckemu pracovníkovi, ktorí postupujú podľa § 43 ods. 17 až 19 ZDP.
Spoločenstvá vlastníkov bytov a nebytových priestorov a FO a PO, s ktorou vlastníci bytov uzatvorili zmluvu o výkone správy majú povinnosť ako platitelia odviesť daň zrážkou z príjmov uvedených v § 43 ods.3 písm. g) ZDP najneskôr do konca kalendárneho mesiaca po uplynutí kalendárneho roka, v ktorom boli tieto príjmy poukázané alebo pripísané v prospech daňovníka a súčasne v rovnakej lehote doručiť správcovi dane oznámenie o zrazení a odvedení dane vyberanej zrážkou.
Daňovníci nezriadení alebo nezaložení na podnikanie a Národná banka Slovenska majú povinnosť ako platitelia odviesť daň vyberanú zrážkou z výnosov z dlhopisov a pokladničných poukážok a z výnosov z predaja dlhopisov a pokladničných poukážok najneskôr do konca kalendárneho mesiaca po uplynutí zdaňovacieho obdobia, a v rovnakej lehote doručiť správcovi dane oznámenie o zrazení a odvedení dane vyberanej zrážkou.
Výnosy z hospodárskej činnosti a z finančnej činnosti 300 326
Výsledok hospodárenia za účtovné obdobie pred zdanením 47 820
Za zdaňovacie obdobie 2018 zaznamenala spoločnosť v súvislosti s daňou vyberanou zrážkou podľa § 43 ZDP nasledovné prípady:
1. Spoločnosť má termínovaný vklad v banke, na ktorom jej banka pravidelne polročne pripisuje úroky vo výške 200 €, ktoré sú zdaniteľným výnosom spoločnosti.
Pretože ide o príjem vyberaný zrážkovou daňou platiteľom, u ktorého je daňová povinnosť zrazením a odvedením dane platiteľom vysporiadaná, spoločnosť zaúčtuje príjem zdaňovaný zrážkovou daňou do výnosov v plnej výške 400 € za rok 2018 (budú súčasťou výsledku hospodárenia za príslušné zdaňovacie obdobie a teda aj súčasťou riadku 100 tlačiva DP právnických osôb). Pri transformácii výsledku hospodárenia na základ dane spoločnosť uvedie plnú sumu úrokov vo výške 400 € (nezníženú o daň vyberanú zrážkou) na riadku 240 tlačiva DP právnických osôb ako položku znižujúcu výsledok hospodárenia. Daň z úrokov zrazená platiteľom- bankou sadzbou dane 19 % (čo je suma 76 €), pri ktorej sa daňová povinnosť považuje za vysporiadanú sa účtuje na účte 591- Splatná daň z príjmov, tento účet nie je súčasťou riadku 100 tlačiva DP. Dopad na základ dane je teda u spoločnosti ako príjemcu výnosových úrokov neutrálny.
2. Spoločnosť vrátila v r. 2018 podielové listy správcovskej spoločnosti, ktoré nadobudla ešte v roku 2010 za sumu 170 000 €. Celkový príjem z vrátenia bol 200 000 €. Správcovská spoločnosť ako platiteľ zrazila daň vyberanú zrážkou len z rozdielu medzi celkovou vyplatenou sumou (200 000) a obstarávacou cenou podielových listov (170 000), čo je suma 30 000 €. Z tejto sumy zrazená zrážková daň vo výške 19 % predstavuje čiastku 5 700 €.
Spoločnosť môže zo zákona považovať len tento jediný druh príjmu zdaňovaný zrážkovou daňou - spätné vrátenie podielových listov za preddavok na daň. Sumu 5 700 € uvedie na r. 1030 aktuálne platného tlačiva daňového priznania platného pre rok 2018 s tým, že si ju započíta ako preddavok na výslednú daňovú povinnosť. V tomto prípade je príjem z vrátenia podielových listov rovnako súčasťou…

References: § 17
 § 17
 § 17
 § 17
 § 43
 § 43
 § 43
 § 43
 § 43